CELEX: C2006/212/31
Language: da
Date: 2006-09-02 00:00:00
Title: Sag C-273/06: Anmodning om præjudiciel afgørelse indgivet af Handelsgericht Wien (Østrig) den 22. juni 2006 — Auto Peter Petschenig GmbH mod Toyota Frey Austria GmbH

2.9.2006   
            
            
               DA
            
            
               Den Europæiske Unions Tidende
            
            
               C 212/18
            
         Anmodning om præjudiciel afgørelse indgivet af Handelsgericht Wien (Østrig) den 22. juni 2006 — Auto Peter Petschenig GmbH mod Toyota Frey Austria GmbH
   (Sag C-273/06)
   (2006/C 212/31)
   Processprog: tysk
   Den forelæggende ret
   Handelsgericht Wien.
   Parter i hovedsagen
   
      Sagsøger: Auto Peter Petschenig GmbH.
   
      Sagsøgt: Toyota Frey Austria GmbH.
   Præjudicielle spørgsmål
   
               1)
            
            
               Skal artikel 5, stk. 1, første punktum, første led, i Kommissionens forordning (EF) nr. 1475/95 af 28. juni 1995 om anvendelse af traktatens artikel 85, stk. 3, på kategorier af salgs- og serviceaftaler vedrørende motorkøretøjer (forordning (EF) nr. 1475/95) (1) fortolkes således, at den omstændighed i sig selv, at Kommissionens forordning (EF) nr. 1400/2002 af 31. juli 2002 om anvendelse af traktatens artikel 81, stk. 3, på kategorier af vertikale aftaler og samordnet praksis inden for motorkøretøjsbranchen (forordning (EF) nr. 1400/2002) (2) trådte i kraft, og den deraf følgende rene tilpasning af et salgssystem, der var indrettet efter forordning (EF) nr. 1475/95 og fritaget efter denne forordning, til de krav til fritagelse af et selektivt salgssystem, der stilles i henhold til forordning (EF) nr. 1400/2002, skal anses for at nødvendiggøre en gennemgribende reorganisering som omhandlet i artikel 5, stk. 3, første punktum, første led, i forordning (EF) nr. 1475/95?
            
         
               2)
            
            
               
                  Såfremt spørgsmål 1 besvares benægtende: Skal artikel 5, stk. 3, første punktum, første led, i Kommissionens forordning (EF) nr. 1475/95 af 28. juni 1995 om anvendelse af traktatens artikel 85, stk. 3, på kategorier af salgs- og serviceaftaler vedrørende motorkøretøjer (forordning (EF) nr. 1475/95) fortolkes således, at den omstændighed i sig selv, at den tidligere områdebeskyttelse for autoriserede forhandlere bortfalder for selektive salgssystemers vedkommende, også selv om det sker i forbindelse med en udpegelse af autoriserede værksteder, der ikke er autoriserede forhandlere af det pågældende mærke, hvilket ikke var muligt efter forordning (EF) nr. 1475/95, udgør en gennemgribende reorganisering som omhandlet i artikel 5, stk. 3, første punktum, første led, i forordning (EF) nr. 1475/95, eller skal der godtgøres faktiske foranstaltninger med henblik på reorganisering?
            
         
      (1)  EFT L 145, s. 25.
   
      (2)  EFT L 203, s. 30.